****

**PÕLVA VALLAVALITSUS**

**KORRALDUS**

EELNÕU

Põlva

**Ahja alevikus Tartu mnt 45 katastriüksuse detailplaneeringu eesmärgi muutmine**

Põlva Vallavalitsuse 24.11.2022 korraldusega nr 2-3/534 „Ahja alevikus Tartu mnt 45 katastriüksuse detailplaneeringu algatamine ning keskkonnamõju strateegilise hindamise algatamata jätmine“ algatati detailplaneeringu koostamine Ahja alevikus Tartu mnt 45 asuvatele katastriüksustele.

Planeeringu lähteseisukohad väljastati planeeringu koostajale ja planeeringu kehtestamisest huvitatud isikule 07.02.2023. Planeeringu algatamise korralduses ning lähteseisukohtades on eesmärgiks jagada planeeringuala kuni seitsmeks üksikelamu krundiks, kaheks büroo-, kaubandus- ja laohoone krundiks ning tänavamaa krundiks, määrata hoonestusalad, heakorra ja haljastuse tingimused, tehnovõrkude ja -rajatiste asukohad ja servituutide vajadused.

Planeeringu kehtestamisest huvitatud isik palus 17.01.2024 esitatud taotluses muuta planeeringu eesmärki. Taotluses soovitakse loobuda üksikelamute kavandamisest planeeringualale ning jätkata planeeringu koostamist nii, et üksikelamute asemel oleks võimalik püstitada kaks ridaelamut. Taotluses on mainitud, et planeeritav maksimaalne ridaelamu bokside arv ühel kinnistul oleks 14 ja teisel 16.

Tartu mnt 45 katastriüksus asub Ahja Vallavolikogu 16.06.2010 määrusega nr 10 kehtestatud Ahja valla üldplaneeringuga määratud pere- ja ridaelamu maal. Ahja alevikus on pere- ja ridaelamu maal krundi minimaalne suurus 2000 m2 ning juhtfunktsiooni kõrvalfunktsioonina on kuni 25% ulatuses lubatud kaubandus-, toitlustus-, teenindus- või majutushoone maa ning üldkasutatava hoone maa juhtotstarve. Kehtiva Ahja valla üldplaneeringu järgi tohib Ahja alevikus rida- ja korterelamutel kavandada kuni 12 korterit.

Ruumilise keskkonna planeerimisel tuleb võimalusel eelistada keskkonnasäästlikke ja energiatõhusaid lahendusi ning arvestama olemasolevat keskkonda ning asukohast tulenevaid asjaolusid.

Aluseks võttes haldusmenetluse seaduse § 52 lõike 1 punkti 2 ning arvestades ülaltooduga, annab Põlva Vallavalitsus

k o r r a l d u s e:

1. Jätkata Põlva Vallavalitsuse 24.11.2022 korraldusega nr 2-3/534 algatatud detailplaneeringu koostamist eesmärgiga jagada planeeringuala kaheks ridaelamumaa krundiks, büroo-, kaubandus- ja laohoone krundiks ning tänavamaa krundiks, määrata hoonestusalad, heakorra ja haljastuse tingimused, tehnovõrkude ja -rajatiste asukohad ja servituutide vajadused.
2. Ehitus- ja planeeringuosakonnal uuendada planeeringu lähteseisukohad ja esitada need planeeringu koostajale.
3. Korraldus jõustub teatavakstegemisest.

/allkirjastatud digitaalselt/

Martti Rõigas /allkirjastatud digitaalselt/

vallavanem Heiki Kolk

vallasekretär